**Plouă ca-n orice toamnă**

*Lorena.craia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Plouă afară cum plouă în mine,

Gândul meu negru de-un tunet se ţine,

Mâna sticleşte în fulger, pe-obraz,

Crengile-uscate-mi lovesc în pervaz.

Liniştea stă la masă cu tine –

Plouă afară cum plouă în mine,

Luna se-neacă-n al mării talaz,

Mâna sticleşte în fulger, pe-obraz.

M-agăţ de lumina ce nu-mi aparţine,

Liniştea stă la masă cu tine:

Vorbeşte-mi de mine, de noapte, necaz;

Luna se-neacă-n al mării talaz.

Cu buzele goale şi mâinile pline,

M-agăţ de lumina ce nu-mi aparţine,

Cu umerii goi şi ochi de topaz,

Vorbeşte-mi de mine, de noapte, necaz...

Plouă afară cum plouă în mine,

Cu buzele goale şi mâinile pline,

Liniştea pleacă, liniştea vine;

Cu umerii goi şi ochi de topaz,

Vorbeşte-mi de noapte, de noi, de necaz.

29 august-20 septembrie 2016, Constanţa